### | | | | --- | --- | | | | | --- | | **Teknik- og Miljøudvalget** 14. juni 2018 Sagsnr. 710-2014-61390 Dok.nr. 710-2018-12479 Sørine Hansen | | 54.                 Anlægsbevilling til omfartsvej ved Hadsten - Åbent

###

|  |  |
| --- | --- |
| Tidl. politisk behandling | BY, 24.06.14 - 25.08.15 |
| Forventet sagsgang | TM-U, ØK, BY |
| Lovgrundlag | Vejloven |

###

**SAGENS INDHOLD**

Byrådet skal i denne sag tage stilling til bevilling af 1
mio. kr., som er afsat i Budget 2018-21 (A-209) til infrastrukturfond og
omfartsvej i Hadsten.

Byrådet besluttede i Budget 2018-21 at prioritere
etableringen af en omfartsvej fra [adresse] til [adresse] i Hadsten. På
baggrund af vedlagte samfundsøkonomiske analyse, som Byrådet behandlede i
august 2015, er der taget beslutning om at realisere scenarie 1 (sydvestlig
omfartsvej).

**VURDERING**

Teknik og Kultur er i gang med en skitseprojektering af en
mulig linjeføring, som tager hensyn til grundvandsinteresserne i området.
Projektet søges desuden tilpasset så det i videst muligt omfang, er forberedt til
en eventuel fremtidig etablering af en samlet omfartsvej fra [adresse] nord
for [adresse] til [adresse] syd for Hadsten (jf. side 17 i vedlagte
forundersøgelse). Skitseprojekteringen skal danne baggrund for
detailprojektering og VVM-screening. Når skitseprojekteringen er afsluttet, vil
skitseprojektet og et tilhørende anlægsoverslag blive forelagt til politisk
godkendelse.

Detailprojekteringen forventes afsluttet februar 2019,
hvorefter der gennemføres entreprenørudbud af projektet i marts 2019.
Vejforbindelsen forventes færdigetableret juni 2020.

**ØKONOMI**

Beløbet på 1 mio. kr. forventes i 2018 at blive anvendt på
detailprojektering, VVM-screening, relevante jordbundsundersøgelser,
rådgiverbistand og landinspektøropmålinger.

Der vil til projektet skulle foretages arealerhvervelser - eventuelt
ved ekspropriation. Udgifterne til arealerhvervelserne kan ikke estimeres på
nuværende tidspunkt, da udgifterne er afhængige af, hvordan projektet berører
ejendommene i området.

Der er for budgetårene 2019 og 2020 afsat rådighedsbeløb på
hhv. 6 mio. kr. og 13 mio. kr. til projektet. Efter skitseprojekteringen i 2018
kendes et estimat for den samlede anlægspris for omfartsvejen.

**INDDRAGELSE**

Der vil i forbindelse med VVM-screeningen blive afholdt
borgermøder, og der skal ske inddragelse af interessenter, herunder politi,
ledningsejere, vandværk, Danmarks Naturfredningsforening og berørte lodsejere.

**INDSTILLING**

Direktøren for Teknik og Kultur indstiller til Byrådet:

1.    At der gives en
anlægsbevilling på 1 mio. kr., finansieret af det afsatte rådighedsbeløb i
2018, til detailprojektering, VVM-screening, jordbundsundersøgelser, rådgiverbistand
og landinspektøropmålinger til etableringen af en omfartsvej fra [adresse] til
[adresse] i Hadsten.

**BESLUTNING**

***Planudvalget, 12. juni 2018:***

Fraværende:ingen

Udsættes.

**Bilag**

|  |  |
| --- | --- |
| Forundersøgelse af omfartsvej ved Hadsten | 710-2015-171328 |
| Kort - Vagn Kjær linjeføring - [adresse] | 710-2018-125572 |